Posljednji ostatak - Na rubu Armagedona (31/8/02) - 2002-08-31
Žanr 'kršćanskih trilera', temeljenen na predskazanjima Novog zavjeta, postaje sve popularniji
Ispunjeni su avanturama, izdajama i intrigama kao i mnogi drugi popularni romani u Sjedinjenim Državama. Ono što seriju “Left Behind”, u slobodnom prijevodu “Ostavljeni”, čini drugačijima jest činjenica da su autori Tim LaHaye i Jerry Jenkins evangelistički kršćani koji vjeruju da bi uskoro moglo doći do kraja svijeta. Njihova deseta knjiga u seriji nosi naslov i trenutno je jedna od najprodavajnijih knjiga u Sjedinjenim Državama. Knjižara “Kršćanska obitelj” u predgrađu Washingtona obično ima zalihu od svega nekoliko novih knjiga. Potrebni su dani, tjedni, a ponekad i mjeseci da bi se one prodale. Međutim, poslovotkinja knjižare Heather Meagher kaže da je posljednji roman Tima LaHaye i Jerrya Jenkinsa veliki izuzetak: " se vrlo dobro prodaje u našoj trgovini. Prije nego je objavljena, dakle u predbilježbi, prodali smo 156 tih knjiga, a u posljednja dva i pol tjedna prodali smo ih preko 250. Reakcija je odlična. Ljudi je pročitaju u danu i onda proslijede drugima." Knjižare diljem zemlje, sekularne i kršćanske, bilježe sličnu potražnju. Odmah po objavljivanju, prije nekoliko tjedana, roman se popeo na vrh mnogih popisa bestselera u Sjedinjenim Državama. U proteklih sedam godina djela iz serije “Ostavljeni” prodana su više od 35 milijuna primjeraka i prevedena na 30-tak jezika. Ona je, također, inspirirala posebnu verziju za mlade, zatim ilustrirane romane, te audio i video kazete. Jedan od autora Tim LaHaye vjeruje da uspjeh njihovih priča ukazuje na promjenu raspoloženja u Sjedinjenim Državama: "Zanimljivo je da su prošle godine najprodavanije bila dva dijela: Jerryjeva i moja knjiga te naslov Brucea Wilkersona . To mi kazuje da ljudi traže nešto što je utemeljeno na Bibliji, nešto što je stabilno tako da nemaju strah od nepoznatog." Serija “Ostavljeni” temelji se na ideji da se približava konačno vjersko razračunavanje. Prema toj priči Bog je odveo milijune kršćana u raj u procesu koji se naziva “zanesenjem”. Milijuni drugih vjernika i nevjernika su ostavljeni. Njima je dan rok od sedam godina poznat kao “patnja” kako bi pokazali svoju predanost Kristu i sljedili druge u životu poslije smrti. Zaplete u svojim romanima Tim LaHaye i Jerry Jenkins uglavnom vuku iz događanja u Otkrivenju, posljednjoj knjizi Novog zavjeta. "Neke događaje mi moramo tumačiti u prozi, poput kuge, potresa, ratova i drugog. No čitatelji koji nam pišu kažu da su impresionirani činjenicom da kad otvore Bibliju mogu pronaći događaje koje smo mi prikazali u našoj knjizi" - objašnjava Tim LaHaye. Gospodin LaHaye napominje da nije rođen u obitelji kršćana koji prakticiraju svoju vjeru. Njegovi roditelji su prošli kroz vjersko preobraćenje kad je on bio dječak i vrlo brzo je prihvatio kršćanstvo. Kasnije je postao evangelistički svećenik i konzervativni politički aktivist. Knjige je počeo objavljivati tek u kasnim tridesetim godinama i napominje da se nikada nije vidio kao pisac. Ideju o seri “Ostavljeni” dobio je tijekom jednog leta zrakoplovom. Prateći reakcije ljudi oko seba počeo je zamišljati što bi se dogodilo kad bi neki od njih iznenada nestali i bili prebačni u raj dok bi drugi ostali u zrakoplovu. Od samog početka serije u nju je uključio profesionalnog pisca Jerrya Jenkinsa. Tim LaHaye daje njihovom projektu teološku pozadinu dok Jerry Jenkins donosi vještinu romanopisca. Šefica knjižare “Kršćanska obitelj” Heather Meagher kaže da je serija postupno postajala sve popularnija tijekom godina, a danas, drži ona, zadovoljava jednu posebnu potrebu: "Mislim da dosta stvari koje se događaju u svijetu vode ljude ka potrazi za bogom. Pitanja poput Srednjeg Istoka, s Izraelcima i Arapima, i ono što se dogodilo 11. rujna s terorističkim napadima...vjerujem da ljudi doista počinju tu potragu." Tim LaHaye vjeruje da se doba vjerskog razračunavanja može dogoditi svakog trenutka. Za sada, on i Jerry Jenkins planiraju nove knjige u serijalu “Ostavljeni” koji će, kako se nadaju, dovršiti u sljedeće četiri godine.